Colombianske fredsforhandlinger utsatt
Opprinnelig skulle samtalene ha startet i Oslo onsdag. Kunngjøringen fra det colombianske presidentkontoret kom kort tid etter at det var opplyst at den colombianske opprørsbevegelsen FARCs forhandlingsleder Ivan Marquez var ventet å reise fra Cuba til Oslo om kort tid. Tidligere denne uken ble forhandlingene utsatt av både FARC-delegasjonen og delegasjonen fra regjeringen, som ikke reiste fra Colombia til Norge på grunn av dårlig vær. Utenriksdepartementet bekreftet overfor NTB tirsdag ettermiddag at samtalene utsettes. Etter planen skulle partene i konflikten holde en felles pressekonferanse i Oslo onsdag i forkant av de innledende samtalerundene i Norge. Det er første gang på ti år at FARC-geriljaen og den colombianske regjeringen forhandler om fred. Etter ønske fra begge partene i konflikten, kunne Norge ta på seg rollen som fredsforhandlere. Konflikten i Colombia har vart i 40 år, og har kostet 240.000 mennesker livet. VG Nett / NTB
Forhandlingene mellom den colombianske regjeringen og FARC-geriljaen er utsatt til torsdag, opplyser presidentkontoret i Colombia.